Spalvos (heraldika)

**Heraldinės spalvos** – vadinamos *tinktūromis*.

Skirstomos į *metalus*, *spalvas* (*emalius*) ir *kailius*.

Heraldikoje naudojamos septynios tinktūros: du metalai ir 5 spalvos. Pradžioje buvo naudojamos tik keturios tinktūros – raudona, mėlyna, juoda ir balta, bet vėliau jos pasipildė žalia, geltona ir purpurine. Geltona ir balta tinktūros pirmiausiai buvo naudojamos kaip nepriklausomos, bet vėliau jos pradėtos naudoti kaip metalų pakaitalas. Kaip tinktūros heraldikoje naudojami ir kailiai – šermuonėlio ir voverės (dažniausiai paplitę).

Nedidelis tinktūrų kiekis heraldikoje yra dėl praktinių sumetimų. Herbas iš seniai buvo kaip atpažinimo ženklas, kuris turėjo gerai matytis iš toli. Jo spalvingumas ir piešinys turėjo būti išraiškingas ir kontrastingas. Iš seniai laikomasi tinktūrų derinimo taisyklės – spalva dengiama ant metalo arba metalas dengiamas ant spalvos. Kailiai gali būti talpinami tiek šalia spalvos, tiek ir šalia metalo.

Išlyga taisyklėje laikoma, kai kokia nors figūros detalė, jei ji kitos spalvos nei kūno (pvz., erelio snapas, žirgo papuošimas ir pan.), patenka ant skydo lauko.

Taip pat išlyga laikoma, kai skydo lauke atsiranda figūra arba figūra dengia kitą figūrą. Tai vadinama tinktūrų *persiklojimu* ir *kaimynyste*.

Norint pavaizduoti tinktūras juodai - baltoje graviūrų spaudoje, XVII a. italų heraldas Silvestras Petra Sankta (Silvester Petra Sancta) ir prancūzas Markas Vulsonas de la Kolombieras (Marcus Vulson de la Colombière) pasiūlė sistemą, kuri vadinama šrafiravimu (iš vok. Schraffierung – štrichavimas). Kiekvienai spalvai buvo sukurtas kodas, sudarytas iš linijų ar štrichų.

## Pagrindinės spalvos – Metalai
Metalų heraldikoje yra du: auksas ir sidabras. Kai neįmanoma šių metalų išreikšti, jie pakeičiami spalvomis. Auksas – geltona spalva, sidabras – balta.

### Or


Metalas – *Auksas*.
Heraldinis pavadinimas – *Or*.
Šrafiravimas – raštas iš taškų.

### Sidabras/Balta

Metalas – *Sidabras*.
Heraldinis pavadinimas – *Argent*.
Šrafiravimas – tuščias laukas.

## Pagrindinės spalvos – Emaliai
Pagrindinių spalvų (emalių) heraldikoje yra penkios:

### Gules

Spalva – *Raudona*. 
Heraldinis pavadinimas – *Gules*.
Šrafiravimas – vertikalios linijos.
Buvo išgaunama maišant geležies raudonąjį (suriką) ir cinabaritą (gyvsidabrio sulfatas).

### Azure

Spalva – *Mėlyna*.
Heraldinis pavadinimas – *Azure*.
Šrafiravimas – horizontalios linijos.
Buvo išgaunama maišant kobaltą ir ultramariną.

### Vert

Spalva – *Žalia*.
Heraldinis pavadinimas – *Vert*.
Šrafiravimas – linijos iš dešinės viršaus į kairę apačią (heraldikoje *dešinė* ir *kairė* nusakoma žiūrint iš skydo pusės, o ne iš žiūrovo).
Buvo išgaunama maišant chromą ir žoles.

### Purpure

Spalva – *Violetinė*.
Heraldinis pavadinimas – *Purpure*.
Šrafiravimas – linijos iš kairės viršaus į dešinę apačią.
Buvo išgaunama maišant karminą ir rausvąjį laką. Ši tinktūra buvo naudojama retai.

### Sable

Spalva – *Juoda*.
Heraldinis pavadinimas – *Sable*.
Šrafiravimas – susikertančios vertikalios ir horizontalios linijos.
Buvo išgaunama deginto dramblio kaulo. Prancūziškas *sable* pavadinimas siejamas su sabalo kailiu. Paplito rytuose per Kryžiaus karus ir atkeliavęs į Europą.

## Vėliau pridėtos spalvos – ''Stains'' (beicai)
Vakarų Europos (daugiausia Anglijos) heraldikoje yra ir keletas gan retai sutinkamų tinktūrų, kurios buvo pradėtos naudoti apie 1600 metus – *Tenne*, *Murrey* ir *Sanguine*. Yra nesutarimų ir jų grafiniame (šrafiravimas) vaizdavime.

### Tenné

Spalva – *Rausvai - ruda*.
Heraldinis pavadinimas – *Tenné*.
Šrafiravimas – vertikalios linijos susikerta su iš dešinės viršaus į kairę apačią einančiomis linijomis.

### Murrey

Spalva – *Raudonai purpurinė*.
Heraldinis pavadinimas – *Murrey*.
Šrafiravimas – susikerta linijos einančios iš dešinės viršaus į kairę apačią su iš kairės viršaus į dešinę apačią einančiomis linijomis.
Spalva tarp raudonos (*Gules*) ir purpurinės (*Purpure*).

### Sanguine

Spalva – *Tamsiai raudonos plytos*.
Heraldinis pavadinimas – *Sanguine*.
Šrafiravimas – horizontalios linijos susikerta su iš dešinės viršaus į kairę apačią einančiomis linijomis.

Dar rečiau pasitaikančios arba naujosios spalvos – *Orange*, *Bleu celeste*, *Brunatre*, *Cendrée*, *Carnation*.

### Orange

Spalva – *Oranžinė*.
Heraldinis pavadinimas – *Orange*.
Šrafiravimas – vertikalios punktyrinės linijos.

### Bleu celeste

Spalva – *Žydra*.
Heraldinis pavadinimas – *Bleu celeste*.
Šrafiravimas – nėra duomenų.

### Brunatre

Spalva – *Ruda*.
Heraldinis pavadinimas – *Brunatre*.
Šrafiravimas – nėra duomenų.

### Cendrée

Spalva – *Tamsiai pilka*.
Heraldinis pavadinimas – *Cendrée*.
Šrafiravimas – vertikalios ir horizontalios persipinančios linijos.

### Carnation

Spalva – *Rausva, žmogaus odos*.
Heraldinis pavadinimas – *Carnation*.
Šrafiravimas – nėra duomenų.

Šios tinktūros nepriklauso metalams, emalis ar kailiams ir klasifikuojamos kaip atspalviai ar *natūralios spalvos*. Kai kalbama apie tokių spalvų heraldines figūras, naudojamas *natūralios spalvos* terminas. (Pvz., Platelių herbas – Šv. Petro figūra. Jo veidas ir plaštakos *natūralios spalvos* – panaudota *Carnation* tinktūra). Klasikinėje heraldikoje vengiama naudoti šias tinktūras ir stengiamasi naudoti pagrindines. Pavyzdžiui: elniai ir šunys vaizduojami raudoni (*Gules*), liūtai – raudoni ar auksiniai (*Or*), žmogaus figūra – sidabrinė (*Argent*) ar raudona.

Herbo aprašymuose tinktūra turi tikslų savo pavadinimą, nepriklausomai nuo spalvos atspalvio. Apie atspalvius heraldikoje neaprašome, nes sutarta, jog atspalvius sunku reglamentuoti.

## Kailiai
Yra du pagrindiniai: šermuonėlio ir voverės.
Atsirado iš tradicijos skydus apsiūti skydus žvėrelių kailiais. Labiausiai paplitę yra šermuonėlio (*Ermine*) ir voverės (*Vair*) kailiai, Anglijoje sutinkami *Potent* kailiai. Reti plunksnų kailiai.

### ''Ermine'' (šermuonėlio kailis)
Pagrindinis vaizduojamas kaip sidabriniame (baltame) fone taisyklingai išdėstytos juodos, kryželio formos, apatinėje dalyje platėjančios, uodegėlės.


Vaizdas:skydas ermine ermine.png|Ermine. Fonas – sidabrinis (Argent), uodegėlės – juodos (Sable).
Vaizdas:skydas ermine ermines.png|Ermines. Fonas – juodas (Sable), uodegėlės – sidabrinės (Argent).
Vaizdas:skydas ermine erminois.png|Erminois. Fonas – auksinis (Or), uodegėlės – sidabrinės (Argent).
Vaizdas:skydas ermine pean.png|Pean. Fonas – juodas (Sable), uodegėlės – auksinės (Or).
Vaizdas:skydas ermine erminedargent.png|**Gules** Ermined argent. Fonas – emalės (šiuo atveju Gules), uodegėlės – sidabrinės (Argent).


*Pastaba*
**Ermined argent** – pavadinimas priklauso nuo fono spalvos. Jei fonas mėlyna tinktūra, tai pavadinimas bus *Azure ermined argent*, jei fonas purpurinės spalvos – *Purpure ermined argent'

=== *Vair* (voverės kailis) ===
Dar vadinamas *mėlynosios voverės kailiu*. Mėlynosios voverės kailis nugaroje pilkai melsvas, o pilvo srityje balkšvas. Apsiuvant skydus buvo pakaitomis prisiuvamos šios kailio dalys. Heraldikoje vaizduojamas kaip mėlynų ir baltų šalmų siluetų ornamentas.

<gallery>
Vaizdas:skydas vair vair.png|Vair
Vaizdas:skydas vair countervair.png|Counter-vair
Vaizdas:skydas vair vairinpale.png|Vair in pale
Vaizdas:skydas vair vairenpointe.png|Vair en pointe
</gallery>

==== *Potent'' (voverės kailis) ====
Tik Anglijos heraldikoje galima aptikti voverės kailį, kuris sudarytas ne iš šalmo formos siluetų, o iš T raidės formos siluetų.


Vaizdas:skydas potent potent.png|Potent
Vaizdas:skydas potent counterpotent.png|Counter-potent
Vaizdas:skydas potent potentenpoints.png|Potent en pointe


## Damaskavimas
Herbo skydo lauko (laukų) puošybos būdas.
Greičiausiai atsiradęs po Kryžiaus žygių skydo dekoravimo būdas. Pavadinimas siejamas su Damasko miesto vardu. Labai smulkiu ornamentu papuoštas skydas. Paprastai buvo metalas padengiamas emale ar atvirkščiai. Gilesnės prasmės neturėjo, manoma, kad taip dailininkai norėjo papuošti didesnius skydo plotus.

Gotikos laikotarpiu dažnai sutinkami geometriniais ornamentais puošti skydai, renesanso ir baroko laikotarpiu paplito damaskavimas augaliniais motyvais. Lietuvoje damaskuotų skydų – nedaug. Miestų herbuose tik Kudirkos Naumiesčio herbas (atsirado 1643 m.)


Vaizdas:skydas damask gothic.png|Geometrinis gotikinis damaskavimas
Vaizdas:skydas damask baroc.png|Natūralistinis barokinis damaskavimas